খালেদার শারীরিক অবস্থা নিয়ে উদ্বেগজনক, সুস্থতা কামনা মোদির

ওয়েব ডেস্ক: বিএনপি চেয়ারপার্সন খালেদা জিয়ার (Khaleda Zia) শারীরিক অবস্থা উদ্বেগজনক। ৮০ বছর বয়সি বিএনপি নেত্রী দীর্ঘদিন ধরেই শারীরিক সমস্যায় ভুগছেন। ঢাকার এক হাসপাতালেই ভর্তি রয়েছেন তিনি। শারীরিক অবস্থা কোনও সময়ে স্থিতিশীল হলেও বিশেষ উন্নতি হয়নি বলেই জানা যাচ্ছে। ভেন্টিলেশনে রয়েছেন খালেদা জিয়া। খালেদা জিয়ার স্বাস্থ্যের অবনতির কথা জেনে পাশে থাকার বার্তা দিয়েছেন প্রধানমন্ত্রী নরেন্দ্র মোদি (Narendra Modi)।

বিএনপি চেয়ারপার্সন খালেদা জিয়ার শারীরিক অবস্থার উন্নতি হয়নি। ভেন্টিলেশনে রয়েছেন খালেদা জিয়া। বাংলাদেশ জাতীয়তাবাদী দলের (বিএনপি) প্রবীণ নেত্রীর হৃদপিণ্ড এবং ফুসফুসের অবস্থা ভাল নয়। ৮০ বছর বয়সী খালেদা জিয়ার বুকে সংক্রমণের চিকিৎসা চলছে। সূত্রের খবর, সোমবার রাত থেকেই হাসপাতালের নিরাপত্তা ব্যবস্থা আঁটসাঁট করা হয়েছে। হাসপাতালের মূল গেটের বাইরে ব্যারিকেড বসিয়েছে পুলিশ। খালেদার নিরাপত্তা আরও জোরদার করতে অতিরিক্ত পুলিশ মোতায়েন করা হয়েছে হাসপাতাল চত্বরে। হাসপাতাল সূত্রে খবর, ওখানে চিকিৎসাধীন অন্যান্য রোগী এবং তাঁদের আত্মীয়-পরিজনেরা যাতে নির্বিঘ্নে যাতায়াত করতে পারেন, তা নিশ্চিত করতেই নিরাপত্তার উপর জোর দেওয়া হয়েছে।

আরও পড়ুন: গভীর সঙ্কটে খালেদা জিয়া, শারীরিক অবস্থার অবনতি

বিএনপির মহাসচিব মির্জা ফখরুল ইসলাম আলমগীর বলেন,খালেদা জিয়ার সুস্থতা কামনায় দেশজুড়ে জুম্মার নামাজের পর বিশেষ প্রার্থনার আয়োজন করা হয়েছে। খালেদা জিয়ার স্বাস্থ্যের অবনতির কথা জেনে পাশে থাকার বার্তা দিয়েছেন প্রধানমন্ত্রী নরেন্দ্র মোদি। নরেন্দ্র মোদি পোস্টে লেখেন, বেগম খালেদা জিয়ার স্বাস্থ্যের অবনতির কথা জেনে উদ্বিগ্ন বোধ করছি। দীর্ঘ অনেক বছর ধরে তিনি বাংলাদেশের জনজীবনে অবদান রেখেছেন। তাঁর দ্রুত আরোগ্যলাভের জন্য আমাদের আন্তরিক প্রার্থনা ও শুভকামনা রইল। আমরা যেভাবে পারি, আমাদের পক্ষ থেকে সম্ভাব্য সকল ধরণের সহায়তা প্রদানের জন্য ভারত প্রস্তুত।

দেখুন ভিডিও